Džogjakarta
Džokjakarta (arba Džogjakarta) – miestas Indonezijoje, Džokjakartos specialiajame regione, Javos salos centrinėje dalyje. Gyvena 388 088 gyventojai (2010 m.). 2023 m. Džokjakartos kosmologinė ašis ir jos istoriniai kraštovaizdžiai buvo įrašyti į pasaulio paveldo paminklų sąrašą. Žymus klasikinės javiečių kultūros ir meno, taip pat ir Indonezijos aukštojo mokslo centras. Indonezijos Nepriklausomybės karo metu 1945–1949 m. buvo valstybės sostinė.